**Ministru kabineta rīkojuma projekta**

**„Par valsts nekustamā īpašuma Pilssalas ielā 5, Jelgavā nodošanu Jelgavas pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskās personas mantas atsavināšanas likuma (turpmāk – likums) 42.panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā attiecīgo funkciju veikšanai.  Likuma 43.pants nosaka, ka likuma 42.pantā minētajos gadījumos lēmumu par valsts nekustamo īpašumu nodošanu īpašumā bez atlīdzības pieņem Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums (nekustamā īpašuma kadastra Nr. 0900 012 0012), kas sastāv no zemes gabala (zemes gabala kadastra apzīmējums 0900 012 0012) 5059 m2 platībā un trīs būvēm – dienesta viesnīcas (būves kadastra apzīmējums 0900 012 0012 001), lauksaimniecības mašīnu ēkas (būves kadastra apzīmējums 0900 012 0012 002) un noliktavas (būves kadastra apzīmējums 0900 012 0012 003) – Pilssalas ielā 5, Jelgavā (turpmāk – nekustamais īpašums) ir ierakstīts Zemesgrāmatā uz valsts vārda Zemkopības ministrijas personā 2005.gada 3.augustā.  Ar Ministru kabineta 2010.gada 30.jūnija rīkojumu Nr.363 „Par valsts nekustamo īpašumu nodošanu Latvijas Lauksaimniecības universitātes valdījumā” (turpmāk – MK rīkojums) nekustamais īpašums tika nodots Latvijas Lauksaimniecības universitātes (turpmāk – LLU) valdījumā izglītības funkciju īstenošanai.  LLU Senāts ar 2014.gada 8.oktobra lēmumu Nr.8-122 „Par valsts nekustamā īpašuma Pilssalas ielā 5, Jelgavā nodošanu Zemkopības ministrijas valdījumā”, pamatojoties uz to, ka LLU valdījumā nodotais īpašums vairs netiek izmantots izglītības funkciju īstenošanai, nolēma nekustamo īpašumu nodot atpakaļ valstij Zemkopības ministrijas personā saskaņā ar MK rīkojuma 4.punktu.  Zemkopības ministrija ar 2014.gada 3.novembra rīkojumu Nr.177 „Par valsts nekustamā īpašuma Pilssalas ielā 5, Jelgavā pārņemšanu Zemkopības ministrijas valdījumā” pārņēma nekustamo īpašumu valdījumā, atstājot to LLU lietošanā līdz brīdim, kad tas noteiktā kārtībā tiks nodots atsavināšanai.  Tā kā nekustamais īpašums atrodas Jelgavas pilsētas teritorijā (no vienas puses robežojas ar Jelgavas pilsētas pašvaldības īpašumā esošo Pilssalas ielu, bet no otras puses – ar valstij Vides aizsardzības un reģionālās attīstības ministrijas personā piederošajām Lielupes pļavām (Pilssalu) un LLU valdījumā nodoto nekustamo īpašumu (nekustamā īpašuma kadastra Nr.0900 012 0011) Jelgavā, Lielajā ielā 2 (pils), Zemkopības ministrija, izvērtējot citu ministrijas padotības iestāžu un kapitālsabiedrību nepieciešamību pēc nekustamā īpašuma un citus atsavināšanas veidus, konstatēja, ka vispiemērotākais atsavināšanas veids ir nekustamo īpašumu nodot Jelgavas pilsētas pašvaldības īpašumā pašvaldības funkciju veikšanai, ņemot vērā tās izteikto priekšlikumu pārņemt nekustamo īpašumu likuma „Par pašvaldībām” 15.panta 2., 4. un 6.punktā noteikto autonomo funkciju nodrošināšanai.  Jelgavas pilsētas dome ar 2014.gada 20.novembra lēmumu Nr.18/4 „Par nekustamo īpašumu Pilssalas ielā 5, Jelgavā” (kadastra numurs 0900 012 0012) nolēma no Zemkopības ministrijas Jelgavas pilsētas pašvaldības īpašumā bez atlīdzības pārņemt nekustamo īpašumu pašvaldības autonomu funkciju nodrošināšanai – izglītības nodrošināšanai, iedzīvotāju veselīga dzīvesveida un sporta veicināšanai, kā arī infrastruktūras un materiāli tehniskās bāzes pilnveidošanai un attīstībai.  2010.gada 1.oktobrī starp LLU un Ēriku Tilgali ir noslēgts dzīvojamās telpas īres līgums dienesta viesnīcas vajadzībām (būves kadastra apzīmējums 0900 012 0012 001) 52 m2 platībā Pilssalas ielā 5, Jelgavā, un tas ir spēkā līdz 2015.gada 31.martam.  2014.gada 6.novembrī starp LLU un Ēriku Tilgali ir noslēgts līgums par lauksaimniecības mašīnu ēkas nomu (būves kadastra apzīmējums 0900 012 0012 002) 124 m2 platībā Pilssalas ielā 5, Jelgavā, un tas ir spēkā līdz 2015.gada 31.martam.  2013.gada 21.novembrī starp LLU un IK ALBINO ir noslēgts līgums Nr.16.2-15.02/35/2013 par nekustamā īpašuma daļas – zemes gabala nomu (zemes gabala kadastra Nr.0900 012 0012) 405,5 m2 platībā Pilssalas ielā 5, Jelgavā –un telpas nomu lauksaimniecības mašīnu ēkā (būves kadastra apzīmējums 0900 012 0012 002) 223,0 m2 platībā līdz 2018.gada 30.novembrim.  2014.gada 20.oktobrī LLU nosūtīja IK ALBINO vēstuli Nr.4.3.-30/163 „Par valsts nekustamā īpašuma Pilssalas ielā 5, Jelgavā nodošanu Zemkopības ministrijas valdījumā”, ar kuru brīdināja nomnieku par nekustamā īpašuma valdītāja maiņu.  2015.gada 9.janvārī LLU nosūtīja Ērikam Tilgalim vēstuli Nr.4.3.-30/7 „Par valsts nekustamā īpašuma Pilssalas ielā 5, Jelgavā nodošanu Zemkopības ministrijas valdījumā” un brīdināja nomnieku par nekustamā īpašuma valdītāja maiņu.  2015.gada 16.februārī LLU nosūtīja IK ALBINO paziņojumu par līguma laušanu (vēstule Nr.4.3.-30/36) ar 2015.gada 17.maiju.  2010.gada 1.oktobra un 2014.gada 6.novembra nomas līgumi ar Ēriku Tilgali tiks izbeigti 2015.gada 31.martā. |
| 3. | Projekta izstrādē iesaistītās institūcijas | Zemkopības ministrija, Jelgavas pilsētas pašvaldība un LLU. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jelgavas iedzīvotāji |
| 2. | Tiesiskā regulējuma ietekme uz tautsaimniecību un administratīvo slogu | Projektam nav negatīvas finansiālas ietekmes uz sabiedrības mērķgrupu vai citām sabiedrības grupām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (tūkst. latu) | | |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildu līdzekļi no valsts un pašvaldības budžeta.  Jelgavas pilsētas domes 2014.gada 20.novembra lēmumā Nr.18/4 Jelgavas pilsētas dome ir nolēmusi izdevumus, kas saistīti ar īpašuma tiesību reģistrāciju, segt no pamatbudžeta izdevumu programmas “Zemes reformas darbības, zemes īpašuma un lietošanas tiesību pārveidošana” (klasifikācijas kods 04.901) līdzekļiem. | | | | |

*IV un V sadaļa – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Publiskās personas mantas atsavināšanas likuma 43.pantam lēmumu pieņemšana ir Ministru kabineta kompetences jautājums.  Rīkojuma projekts „Par valsts nekustamā īpašuma Pilssalas ielā 5, Jelgavā nodošanu Jelgavas pilsētas pašvaldības īpašumā” un tā anotācija izsludināti Valsts sekretāru sanāksmē 2015.gada 15.janvārī un būs publiski pieejami Ministru kabineta tīmekļa vietnes sadaļā *Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Iesniedzamajiem dokumentiem nav piešķirams ierobežotas pieejamības statuss.  Rīkojuma projekts attiecas uz publiskās pārvaldes politiku.  Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”” un būs pieejams interneta bezmaksas datubāzē www.likumi.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta rīkojuma izpildi nodrošinās Zemkopības ministrija, Latvijas Lauksaimniecības universitāte un Jelgavas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekts šo jomu neskar. |
| 3. | Cita informācija | Nav |

Zemkopības ministrs J.Dūklavs

11.03.2015. 12:41

1231

Girsa

67027517, Galina.Girsa@zm.gov.lv